**EELNÕU 2025/314**

 **KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

OTSUS

### 30. jaanuar 2025 nr

Viljandi linna 2024. aasta aastapreemia

Viljandi Linnavolikogu 24.09.2015 määruse nr 60 „Viljandi linna aastapreemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada salajase hääletuse tulemused.

2. Viljandi linna 2024. aasta aastapreemia saaja on \_\_\_\_\_\_\_\_\_\_\_\_\_\_\_\_ .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tartuhk.menetlus@kohus.ee või Veski 32, 50409 Tartu.

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Annika Aasa

**Esitatud:** 13.01.2025

**Esitaja:** Viljandi Linnavalitsus **Ettekandja:** Helmen Kütt

**Lk arv:** 7

**Hääletamine:** nõudmisel

Seletuskiri

**Viljandi linna 2024. aasta aastapreemia**

Eelnõu eesmärk on tunnustada füüsilist või juriidilist isikut või muud ühendust, mis ei ole juriidiline isik, teo või saavutuse eest, mis on möödunud kalendriaastal olnud Viljandi linnale olulise tähtsusega.

Aastapreemia määramine toimub Viljandi Linnavolikogu 24.09.2015 määruse nr 60 „Viljandi linna aastapreemia“ alusel ning arvestades laekunud ettepanekuid. Ettepanekud on koondatud kokku alljärgnevas koondtabelis.

Määrusega saab tutvuda siin: <https://www.riigiteataja.ee/akt/408022022030>

Ettepanekuid esitati 13, kokku 10 isiku ja/või teo tunnustamiseks.

Preemia suurus on 2500 eurot pärast riigi poolt kehtestatud maksude mahaarvamist. Preemiaga kaasneb Viljandi linna aukiri ja Viljandi linna teenetemärk. Preemia saaja nimi kantakse Viljandi linna auraamatusse.

Preemia kantakse preemia saaja kontole 23. veebruaril 2025.

Preemia antakse üle Eesti Vabariigi 107. aastapäevale pühendatud pidulikul kontsertaktusel Pärimusmuusika Aidas 24. veebruaril 2025 või preemia saajale sobival ajal ning sobivas kohas.

**Aastapreemiale esitatud kandidaadid:**

|  |  |
| --- | --- |
| **Kandidaat** | **Esitaja ja põhjendus** |
| 1. **TEATER TEMUFI**
 | *(esitaja Carolyn Mardim)*Kaheksa aastat projektiteatrina tegutsenud TEMUFI avas tänavu oktoobris Viljandis oma teatrimaja. Kolme teatrimajas tegutsetud kuu jooksul on välja toodud 3 uuslavastust, igaüks neist erinevale vanuse- ja sihtgrupile. Etendusi on külastanud lühikese aja jooksul mitmed tuhanded teatrinautlejad. Oma tegemistes lähtutakse põhimõttest: „Publikut tuleb kanda kätel!“. TEMUFI uus teatrimaja on soe ja hubane ning publikut kantakse tõesti kätel majja sisenemise hetkest ning peale etendusi on võimalus istuda ja muljetada veel stiilses teatribaaris.Viljandi võib olla väike linn, aga siia mahub kaks eriilmelist teatrimaja. Kui Ugala on traditsiooniliselt turvaline ajalooline teatrimaja, siis TEMUFI *lounge-*teater pakub intiimsemat keskkonda, kus teatriõhtut nautida.Teater TEMUFI väärib auhinda ühelt poolt seetõttu, et majanduskriisi keskel võeti ette julge samm oma teatrimaja avada ning teisalt selle eest, et nad Viljandi teatrikultuuri mitmekülgselt rikastavad. |
| *(esitaja Silver Kaljula)*TEMUFI teatrimaja avamine.MTÜ Temufi on Viljandi kultuuriellu märkimisväärse panuse andnud teater, mille pühendumus ja kirg on toetanud Viljandi linna ja maakonnas elava ja mitmekesise kultuurimaastiku arengut. 8 aasta jooksul on Temufi loonud palju mitmekesiseid lavastusi ja kultuuriüritusi, olles samas andnud paljudele näitlejatele-lavastajatele ning lisaks stuudio loomise näol veel noortele ja kogukonna liikmetele võimaluse osaleda ja ennast väljendada. Lisaks loonud uusi töökohti ja tööampsu võimalusi 20-le kohalikule.2024. aastal oma teatrimaja avamine on olnud oluline verstapost, mis kinnitab Temufi pühendumust kultuuri edendamisele Viljandis ja kogu maakonnas. Temufi lavastused meelitavad ligi publikut üle Eesti. Temufi tegevus ei ole vaid etenduste korraldamine, vaid ka kohaliku kultuuri väärtustamine, elavdamine ja kohaliku kogukonna ühendamine. |
| 1. **MTÜ LINNAELU**
 | *(esitaja Pille-Riin Lillepalu)*MTÜ Linnaelu on toonud teenitud tähelepanu linna südames asuvale Rubiini platsile, luues ruumikatsetuste piirkonna, õppimaks läbi kasutajakogemuse, mis paneb inimesed üht väljakut aktiivselt kasutama ja linnaruumis aega veetma. Kuigi ka seni on Rubiini platsil endale koha leidnud paar toitlustajat, on varem olnud platsi kasutus hektiline, kureerimata ja seetõttu vahel ka pinnuks silmas.MTÜ Linnaelu on andnud platsile kogukondliku praktilise väärtuse, tuues uudistajaid ja ka niisama möödujaid platsil pikemalt peatuma, soodustades muu hulgas ka platsil toimetavate toitlustusettevõtjate kliendibaasi laienemist. Sama oluline on visuaalne efektsus, leidlikkus, praktilisus ja põlvkondadeülesus. Privaatsed istumisalad, päikest varjavad konstruktsioonid, lava ja tegevused lastele on teinud Rubiini platsist kogukonna-aia, mis nii lähedalasuvates hotellides ööbijatele kui vanalinna elanikele on ideaalne (kodu)õue pikendus. Kultuuriprogramm kogukonnapäevade näol toob platsile külalisi ka vanalinnast kaugemalt. Just septembris toimunud kogukonnapäeva külastajate arv vaatamata tagasihoidlikule reklaamile näitab, et sellistele väiksematele hubastele väljakutele on Viljandis koht vägagi olemas.See oluline investeering sai toodud linna Viljandi Avatud Noortetoa ja mitmete teiste vabaühenduste ühisprojektina. Suuresti vabatahtliku töö abil korda saadetud ettevõtmine sai alguse aasta alguses, kui Eesti Maaülikooli üliõpilased koos juhendajatega endale ülesandeks said priiskamist vältival ja taaskasutuse põhimõttel väljak inimsõbralikuks kujundada. Ka üliõpilaste tööde eskiiside väljapanekul oldi kaasavad – sõna said sekka öelda eksperdid linnavalitsusest, linnakodanikud lastepäeva sündmuse raames ja noortevolikogu.Sellisel kujul ja sellises mahus ei ole linnaruumi eksperimenti Viljandis varem tehtud. Tallinnas ja Tartus ollakse ehk rohkem kokku puututud üliõpilaste ruumiinstallatsioonide ja -katsetustega, niisiis on eriti hea meel, et MTÜ Linnaelu tõestab, et väiksemas omavalitsuses on sellised algatused kohe eriti hästi tunda ja näha. |
| 1. **24-7FITNESSKLUBI OÜ**
 | *(esitaja Viljandi Linnavolikogu Isamaa saadikurühm, Helir-Valdor Seeder)*24-7fitnessklubi OÜ, kes avas Viljandis Männimäel uue ja kaasaegse spordiklubi, mis on spordihuvilistele avatud ööpäevaringselt.Spordiklubi avamisega avardusid oluliselt Viljandis sportimisvõimalused nii tervisesportastele kui aktiivsetele tegevsportlastele. |
| *(esitaja Viljandi Linnavolikogu Eesti Keskerakonna saadikurühm ja Eesti Keskerakonna Viljandi linna osakond, Helmut Hallemaa)*24-7FITNESSKLUBI, Viljandi linnas, Männimäel fitness spordihoone ehitamise ja avamise eest.Fitness.ee ehitas ja avas 2024. aastal Viljandi klubile uue, moodsa fitness spordihoone Viljandi linnas, Männimäel, aadressil Riia mnt 99. See on oluline ja omanäoline täiendus Viljandi linna sporditaristule, seda uues keskuses Männimäe ja Järveotsa elurajoonide piiril. Rajatis on väga aktiivses kasutuses.Spordipinda on selles 1000 m2: 6 Technogym jooksurada, 1 Technogym SkillRUN jooksurada, 1 Technogym STAIRMASTER, 6 Gymleco ratast, 6 Gymleco crosstrainerit, 1 Technogym crosstrainer, 3 sõudeergomeetrit, 1 Lifefitness spinning ratas, 25 Gymleco plokkmasinat ja 20 Gymleco vabaraskustega masinat, 1 SkiErg, Eleiko tõsteplatform. |
| 1. **VILJANDI LINNAVALITSUS**
 | *(esitaja Tõnis Lender)*Viljandi linnavalitsus on 2024. aastal näidanud üles erakordset jäärapäisust linnaelu korraldamisel ja linnaelanike ning ettevõtjatega suhtlemisel. Loetlen mõned eredamad näited tehtust:1. Turuparkla parkimiskorraldus. Pea kogu aasta vältel tekitati hulganisti lisatööd haigla ehitajatele, linnavalitsuse ametnikele ja ka ajakirjanikele. Võideldi vapralt oma langetatud ebamõistliku otsuse nimel. Paraku päädis see ikkagi lahendusega, mida pakuti välja juba aasta alguses ettevõtjate poolt.2. Ohutussaare rajamine Tartu ja Lossi tänava ristmikule. Ootamatult rajatud „ohutussaareke“ leidis taaskord suurel hulgal tagasisidet liiklejate ja linnaelanike poolt. Taaskord said tööd ajakirjanikud ja ametnikud. Kriitikat ja ettepanekuid kuulda ei võetud. Lumesadude saabudes tuli aga saareke olude sunnil ikkagi koomale tõmmata.3. Männimäe tee elanike võitlus oma koduümbruse nimel. Linnavalitsuse otsus jätta hoolduse ja paranduseta Männimäe tee, tekitas sealsetes elanikes arusaadava pahameele. Linnavalitsuse suhtlus korteriühistutega oli taaskord üleolev ja ennast õigustav. Lihtsate lahenduste asemel jõuti korralike jaburusteni. Taaskord hulga tööd ajakirjanikele, ametnikele ja ühistu liikmetele.4. Linnasauna sulgemine. Vaatamata mullu linnavalitsusele esitatud sadadele allkirjadele, jätkati taaskord sauna sulgemise suunal. Katkise kerise parandusega venitatakse lõpmatult ja teatatakse eos „paratamatust“ piletihinna üüratust tõstmisest selle „mugavusteenuse“ jätkamiseks. 2025. aastal saab Viljandi kalleima saunateenuse Eestis.5. Kolimine. Aasta jooksul on linnavalitsus käinud välja ridamisi teateid, kes kuhu kolima peab hakkama. Kõigepealt oli kindel plaan tuua noortekeskus maadlusklubisse ja maadlusklubi ei tea kuhu. Seejärel kuuleme nukuteatri ja perepesa kolimisest raamatukokku. Kõik need sähvatused on taaskord osapooltega mõistlikult läbi rääkimata ja tekitavad mõistagi paljudele pahameelt.6. Kodaniku võitlus lõhutud auto eest. Vapper linnavalitsus leidis taaskord põhjuse, kuidas saaksime inimese mure eemale tõrjuda. Seekord siis vaidleme linnapiiri kulgemise ja teehoolduse korraldaja üle. Kannatajaks loomulikult jälle inimene. ...Seda loetelu võiks lõputult jätkata aga piirdusin seekord minu jaoks enim silma torganud teemadega. Aasta jooksul olen korduvalt püüdnud ühendust võtta ka oma linnaosa eest vastutava valitsuse liikmega (Ditmar Martinson). Paraku minu kõnedele ta vastama ei vaevu ja ka tagasi helistamisest miskit ei tea. Oleksin ülimalt õnnelik, kui Viljandi linnavolikogu selle 1500-eurose preemia valitsusele määraks. Minu ettepanek on seda raha kasutada suhtluskoolituste ja linnaelanikega kohtumiste kulude katteks. Sellest paistab tuntav puudus olema. |
| 1. **KONDASE KESKUSE NÄITUS „VARJATUD MAAILMADE AVARDUMINE”**
 | *(esitaja perekond Martinson)*Märkimisväärse, *outsider* kunsti esile toova, Tartu 2024 põhiprogrammi kuulunud kunstinäituse teostamise eest. |
| 1. **VILJANDI SUVEOOPER**
 | *(esitaja Viljandi linnavolikogu Eesti Reformierakonna saadikurühm ja linna piirkonnaorganisatsioon, Johan-Kristjan Konovalov)*2024. aasta suvel viiendat korda toimunud Viljandi suveooper on ennast kindlalt viljandlaste ja paljude sel puhul linna saabuvate külaliste südametesse kinnitanud. Kauni muusika ja suurepärase korraldusega sündmus sobib ideaalselt Viljandi laululava ja vanalinna südasuvise miljööga ja on ehteks meie linnale. Kui 2024. aasta suveooper oli pühendatud maestro Eri Klasi 85. sünniaastapäevale ja kestis ühe õhtu, siis uuel aastal soovivad korraldajad teha sündmuse juba mitme päevasena. Seega on tegu üritusega, mis pole üksnes saavutanud head taset, vaid plaanib ka jõudsalt edasi areneda. |
| 1. **JÜRI LEITEN JA PAAVO LAMPINEN**
 | *(esitaja Helmen Kütt)**(esitaja Valimisliit Südamega Viljandis, Juhan-Mart Salumäe)*Preemia kandidaat on Jüri Leiten ja Paavo Lampinen.26. juunil toimus Viljandi Lauluväljakul Viljandi Suveooper 5.0 kontsert „Pan American Night Flight“, mis oli sellel korral pühendatud meie kultuuri suurkuju, dirigendi ja ühiskonnategelase Eri Klasi 85. sünniaastapäevale.Imeline muusikasündmus koosnes kolmest vaatusest ja esimene vaatus EXTRAORDINARIUS REGULARIS – Eri lugu, heitis pilgu maestro elu kõrghetkedele.Mihhail Gerts, kes dirigeeris suveooperil üle-eestilist Noorte sümfooniaorkestrit, kes oli idee autor ja E. Klasi õpilane, näeb just selliselt tagasivaadet oma õpetajast.Seekordne suveooper oli nagu öine kontinentide vaheline muusikaline lend, mis iseloomustas maestro Eri Klasi tavapärast tööelu – pikki lende koos partituuride ja kontsertide ettevalmistamisega. Tema lemmikheliloojad, muusika ning erinevad orkestrid, mida ta juhatas oma elu jooksul üle saja, mõttelisteks saatjateks neil öistel lendudel. Tänu Eri Klasile said tuule tiibadesse maailmas RAM, ERSO, paljud rahvusooper Estonia solistid ja dirigendid.Viljandi Suveooper 5.0 kontserdi piletid müüdi kõik välja ja vaid tänu ERR-i ülekandele Eesti Televisioonis said sellest osa tuhanded ja tuhanded ooperisõbrad.Kontserdil anti välja Eesti Rahvuskultuuri Fondi neljas „Stipendium Estonicum Eri Klas“, mis 2024.a. oli pühendatud filmikunstile ja mille pälvis režissöör ja stsenarist Tanel Toom.Suurejooneline muusikasündmus väärib linna tunnustust, sest juba aastaid muudab armsa kodulinna Viljandi ooperisõprade mekaks ning väga oodatud kohtumiskohaks! |
| 1. **TARTU2024 KULTUURIPEALINNA VILJANDI PROGRAMM**
 | *(esitaja Ege Enok)*Mitmekülgse ja mahuka Tartu2024 kultuuripealinna Viljandi programmi ja lisategevuste, noorteprogrammi, kunstiprogrammi jne eest. |
| 1. **MARKO MOKS**
 | *(esitaja Viljandi linnavolikogu Eesti200 fraktsioon, Janika Gedvil)*Marko kogus möödunud aastal kasutuseta laste jalgrattad oma kodugaraaži, tegi need korda ja kinkis Viljandi linna lasteaedadele. Kokku üle 50 jalgratta. Need lapsed, kellel erinevatel põhjustel ei ole oma ratast, saavad nüüd lasteaias koos eakaaslastega ringi sõita. Marko tegi seda kõike oma vabast ajast, oma vahenditest ja heast tahtest. Lasteaiad ja eelkõige lapsed on väga õnnelikud. Kui Viljandi lasteaiad olid juba rattad kätte saanud jagus Marko kordatehtud rattaid ka Viljandi valla osadele lasteaedadele. Selline vabatahtlik heategevuslik algatus väärib aastapreemia nimetusega tunnustamist. |
| 1. **MTÜ EESTI PÄRIMUSMUUSIKA KESKUS**
 | *(esitaja Valimisliit Südamega Viljandis, Juhan-Mart Salumäe)*Viljandi Pärimusmuusika Festival oli igas mõttes eelmistest mahukam ja edukam. See laienes linnaruumi ning püstitas mitmeid rekordeid. Uuendusena paiknesid Roheline lava, toitlustusala ning disaini- ja käsitööturg Viljandi vanalinnas, mis pakkus suuremat osalemisvõimalust linnarahvale. Toimus senisest enim, 70 tasuta kontserti, mis anti Rohelisel laval ja Sõprade Hoovis. Põhiprogrammis oli samuti 70 kontserti. Avapäeval saavutati uus neljapäevane publikurekord 9000 külastajaga. Reedel saavutati uue asukohaga pealaval, Viljandi Lauluväljakul, kõigi aegade ühe kontserdi külastusrekord: hinnanguliselt kuni 9000 inimest. Kokku registreeriti festivalil 27 000 külastust. Festival hõlmas esmakordselt tervelt üheksat hektarit Viljandi linna territooriumist. |

(allkirjastatud digitaalselt)

Annika Aasa

kultuuri- ja spordispetsialist